GNOSTICISMUL CONTEMPORAN 


Petru CIOBANU 


Riassunto: Il soggeto di questo articolo è rappresentato di gnosticismo con- 
temporaneo. Sono analizzati alcuni movimenti gnostici, come New Age, la 
Chiesa gnostica di santa Maria e di san Giovanni ed Ecclesia Gnostica, o sette 
(Testimoni di Geova) con qualche influsso gnostico nel loro insegnamento, che 
possiamo trovare nello spettro religioso attuale. 

1. Introducere 


Deşi începând cu secolul al IV-lea, ca urmare a luptei duse împotriva 
tendințelor gnostice din cadrul creştinismului de părinții Bisericii, dar şi a 
apariției altor erezii strict cristologice, gnosticismul intră în umbră şi dis- 
pare de pe arena istoriei, totuşi elemente gnostice se vor întâlni şi în seco- 
lele ulterioare, în Evul Mediu fiind aduse la lumină de o serie de mişcări 
eretice, atât în Orient, cât şi în Occident. Principalele mişcări heterodoxe 
cu caracter gnostic din perioada medievală au fost paulicienii, bogomilii, în 
partea răsăriteană a Europei, catharii, albigenzii şi valdensii în Apus. Con- 
damnate de Biserică, supuse prigoanei din partea autorităţilor civile, aceste 
erezii vor fi anihilate. Cu toate acestea, ideile de bază vor supraviețui şi, 
deja spre mijlocul secolului al XIX-lea, putem vorbi despre o nouă eră a 
gnosticismului, care va continua şi pe parcursul secolului al XX-lea, un 
eveniment important în cristalizarea acestora fiind descoperirile de la Nag 
Hammadi. 

În epoca modernă apar noi forme de cunoaştere mistico-ezoterică, ce au 
aspecte gnostice. În perioada contemporană, asistăm, sub diferite denomi- 
națiuni, la o renaştere a ceea ce se poate numi în mod convenţional religia 
sinelui ontologic. Acest gnosticism nu se declară în mod expres că se trage 
din gnosticismul antic, dar preia din acesta diverse aspecte, în special cunoaş- 
terea autorăscumpărătoare generată de persoana iluminată. Este vorba 
despre o gnoză mântuitoare care se răscumpără pe sine, avându-şi valoarea 
în sine însăşi, capabilă să depăşească opoziţia subiect-obiect: o cunoaştere 
a sinelui absolut într-o deplină şi profundă înţelegere a eului. Este o gnoză 
care, prin natura sa, se află în contrast cu credinţa religiilor monoteiste şi 

care, spre deosebire de acestea, nu contemplă un Dumnezeu personal. Mai 
mult, Cristos este înțeles ca un avatar - nu un Dumnezeu, ci un suflet 
uman care se reîncarnează în diverse forme pentru a-i ajuta pe alții. Se 
poate spune că, pentru aceste forme religioase, orice om e Dumnezeu şi 
trebuie doar să-şi descopere divinitatea. În Occident este vorba despre alter- 
native la tradiția creştină, caracterizate de privatizarea spirituală, de indi- 
vidualismul care contestă religia tradițională!. Unele dintre aceste curente 
gnostice le vom analiza pe scurt. 


2. New Age 
2.1. Scurt istoric al mişcării New Age 


Atunci când se vorbeşte despre New Age, nu trebuie să se înțeleagă o 
realitate bine determinată şi definită. Încă de la începuturile sale, prin cei 
mai de seamă susținători ai săi, această mişcare a refuzat mereu să fie defi- 
nită şi clasificată. În sens larg, A.N. Terrin consideră New Age drept „un 
ambient particular în care se caută, dincolo de religiile instituţionale, motive 
sau tehnici spirituale pentru o experienţă religioasă”? 

Mişcarea New Age a luat naştere în California, începuturile ei fiind legate 
de apariția cărții Reîntoarcerea lui Cristos de Alice Ann Bailey (1880-1949). 
De atunci, ideile ei au cunoscut o largă răspândire şi au devenit bunul comun 
al unui mare număr de asociaţii, fraternităţi şi mişcări: Fraternitatea Albă 
Universală’, Graal-ul, Rozacrucienii“ etc. De fapt, New Age nu are nici fon- 
dator, nici sediu social, nici cărți sfinte, nici lider, nici dogme. Este o „spiri- 
tualitate” în sens larg, o spiritualitate fără Dumnezeu şi fără har. 

În pofida spiritualismului său, New Age este departe de creştinism, în 
principal pentru trei motive: mai întâi, pentru că este o mişcare sincretistă; 
apoi, din cauza aspectului panteistic; în sfârşit, pentru că omul New Age 
nu are nevoie de mântuirea adusă de Isus Cristos, întrucât eliberarea sa de 


1 Cf. Guido PAGLIARINO, Cristianesimo e Gnosticismo. 2000 anni di sfida, Prospettiva 
Editrice, Roma 2003, 108-109. 

2 Aldo Natale 'TERRIN, „New Age: Una religiosità «soft» che aiuta a vivere entro la dimen- 
sione olistica”, în E. Frzzorri, ed., Sette e nuovi movimenti religiosi, Paoline, Milano 2007, 
167. 

3 Fraternitatea Albă Universală reprezintă o asociație inițiatică, înființată de Peter 
Deunov în Bulgaria, în anul 1922. Fondatorul îşi definea astfel mişcarea pe care o crease: 
„Augusta Fraternitate Albă Universală nu este ceva vizibil. Ea nu este nici Biserică, nici 
sectă. Ea este o entitate existentă dincolo de condiţiile corupte în care trăieşte lumea ordi- 
nară” (cf. http:/fr.wikipedia.org/wiki/Fraternit%C3%A9_ blanche_universelle [accesat la 
17.02.2014]). 

1 Ordin ezoteric înființat în anul 1912 în Marea Britanie de Annie Besant. 

5 Cf. Godfried DANNEEIS, Le Christ ou le Verseau, Service de Presse de l'Archevâch6 de 
Malines-Bruxelles, 1990; trad. rom., Cristos sau Vărsătorul, ARCB, Bucureşti 1992, 17. 

rău se află în mâinile sales. De aici se poate deduce cu uşurinţă care sunt 
cristologia şi soteriologia acestei mişcări cu puternice trăsături gnostice. 


2.2. Cristologia New Age 


New Age vorbeşte despre un „Cristos cosmic”, care se va ridica în curând 
şi ne va ajuta să ne eliberăm, pentru o mai bună alipire de sine, de „energia 
divină”, în care noi vom afla desăvârşirea noastră. Cum New Age crede în 
reîncarnare şi în legea karmică, se afirmă că deja Cristos s-a întrupat de 
mai multe ori în alți fondatori de religii, ca Buddha, Moise, Krishna, Isus”. 

Cristos al New Age nu este Mântuitorul lumii, ci unul dintre mulții maeştri, 
oameni iluminaţi, care aduc lumina şi conduc omenirea spre un nou plan 
al cunoaşterii. El este o energie cosmică ce umple lumea şi din care facem 
parte şi noi. Prin urmare, Cristos se află şi în interiorul nostru, iar noi 
trebuie să-l descoperim în noi. Isus şi Cristos, ca şi pentru multe dintre 
ereziile gnostice antice, reprezintă două realități distincte: Isus a primit 
această energie într-un mod particular, dar şi noi, într-un anumit fel, tre- 
buie să descoperim această energie prin nivelurile de cunoaştere, de multe 
ori cu caracter inițiatic’. 

Totuşi, Cristos şi experiența sa pământească sunt deseori amintite în 
New Age, fără a se oferi o interpretare corectă a identităţii şi misiunii sale 
răscumpărătoare. Nefiind considerat ca unicul Mântuitor, este negată sau 
reinterpretată moartea sa pe cruce, fiind exclusă şi ideea că, întrucât e 
Cristos, nu putea să sufere. Pentru a confirma aceste idei, se fac deseori 
referinţe la textele apocrife sau la alte revelații ale lui Isus Cristos oferite 
unor entități sau ghizi spirituali”. 

Pe lângă aceasta, New Age se dedică exegezei ezoterice a multor texte 
biblice pentru a ajunge la o corectă înțelegere a lui Isus Cristos, pe care 
Biserica l-a propus într-un mod inadecvat”. Dacă prima eră a creştinismu- 
lui a trecut sub semnul sfântului Petru, cu matricea sa ierarhică şi dogma- 
tică, noua eră propune o nouă viziune, mai spontană şi mai ezoterică, a lui 
Cristos şi a creştinismului, sub semnul sfântului Ioan". 


6 Cf. Angelo SAPORITI, Cristiani e nuovi movimenti religiosi. Il punto di vista cattolico, 
Elledici, Torino 2006, 39. 

T Cf. Mihai Adrian GREGOR, New Age. Aspecte istorice şi doctrinare, Presa Bună, laşi 
2003, 47. 

8 Cf. Angelo SAPORITI, Cristiani e nuovi movimenti religiosi, 38. 

% Cf. Salvatore GIULIANO, „Eclissi o transformazione? Dal New Age al Next Age”, Rassegna 
di teologia 4 (2012) 646. 

10 Cf. Alessandro Olivieri PENNESI, Il Cristo del New Age. Indagine critica, Libreria Edi- 
trice Vaticana, Cittă del Vaticano 1999, 13-14. 

1 Cf. Salvatore GIULIANO, „Eclissi o transformazione? Dal New Age al Next Age”, 646. 

Figura centrală a New Age este Maitreya, un personaj care va introduce 
era Vărsătorului. In aşteptarea venirii acestuia, adepţii New Age susţin: 


Cristos este aici... arătându-ne calea de ieşire din criza prezentă... El nu vine 
ca să ne judece, ci ca să ne ajute şi să ne inspire... El este Învățătorul lumii, 
Domnul Maitreya, cunoscut de creştini sub numele de Cristos. După cum creş- 
tinii îi aşteaptă cea de-a doua venire, la fel evreii îl aşteaptă pe Mesia, budiştii 
pe cel de-al cincilea Buddha, musulmanii pe Imam Mahdi, iar hinduşii pe 
Krishna. Toate acestea sunt nume date unei singure persoane!?. 


Prin urmare, New Age îl consideră pe Isus Cristos nu un personaj isto- 
ric, ci o idee, un spirit sau un suflet care pătrunde totul”. 


2.3. Soteriologia New Age 


Concepţia despre mântuirea în New Age susţine că fericirea pentru om 
constă în cunoaşterea propriei naturi divine. Ceea ce îi aduce omului mân- 
tuirea nu este credința în Cristos, ci ezoterismul şi astrologia, care îi per- 
mit omului să capteze cunoaşterea secretelor energiei divine. Dacă omul 
eşuează, poate, la infinit, să continue reîncarnarea. Această soteriologie a 
New Age este sintetizată foarte bine de documentul comun al Consiliului 
Pontifical pentru Cultură şi Consiliului Pontifical pentru Dialogul Interre- 
ligios, numit Isus Cristos — purtătorul apei vii. O reflecţie creştină asupra 
„New Age”, din 3 februarie 2003: New Age este 


în mod esenţial pelagian în ceea ce priveşte modalitatea de înțelegere a naturii 
umane. Pentru creştini, mântuirea depinde de participarea la patima, moartea 
şi învierea lui Cristos şi de un raport personal şi direct cu Dumnezeu mai mult 
decât de orice mijloc tehnic. Situaţia umană, compromisă de păcatul originar şi 
de păcatul personal, poate fi justificată doar de acțiunea lui Dumnezeu... In 
creştinism, mântuirea nu este o experiență a sinelui, o rămânere meditativă şi 
intuitivă în sine însuşi, ci este iertarea păcatului... Calea mântuirii nu se gă- 
seşte într-o simplă transformare autoindusă a conştiinţei, ci într-o eliberare de 
păcat şi de consecinţele sale!. 


3. Biserica gnostică a sfintei Maria şi a sfântului loan 


Biserica sfintei Maria şi a sfântului loan reuneşte mai multe fire de spiri- 
tualitate, moderne şi antice, inspirându-se din texte aparținând unor reli- 
gii şi culturi diferite: minoică, celtică, pictă, scită, cathară, tracă, eseniană 


2 Basilea SCHLINK, Mişcarea New Age în lumina învăţăturii biblice, IRPOM, laşi 1994, 18. 

13 Mihai Adrian GREGOR, New Age. Aspecte istorice şi doctrinare, 47. 

14 CONSILIUL PONTIFICAL PENTRU CULTURĂ — CONSILIUL PONTIFICAL PENTRU DIALOGUL ÎNTERRE- 
LIGIOS, Isus Cristos — purtătorul apei vii. O reflecţie creştină asupra „New Age”: EnchVat 22 
(2003), 55. 

şi ioanită!”. Această „Biserică” susține că, prin Maria Magdalena şi loan 
Botezătorul, îşi trage originea de la o linie de sânge ce a precedat religiile 
iudaică, creştină şi islamică!€. Sursele de inspirație ale acestei mişcări 
gnostice contemporane sunt manuscrisele gnostice de la Marea Moartă şi 
Codul Graal. 

Conform învăţăturii acestei mişcări, Isus Cristos nu a fost Fiul lui Dum- 
nezeu, ci un simplu om, în venele căruia curgea sânge regal, fiind membru 
al unei secte religioase din Nazaret. A fost căsătorit cu Maria Magdalena şi 
a avut descendenți a căror linie poate fi urmărită până în ziua de azi. Auto- 
ritatea de a crea o „Biserică” ascunsă, Isus şi Maria Magdalena şi-au pri- 
mit-o de la Ioan Botezătorul, tot lor revenindu-le şi misiunea de a transmite 
adevăratele învățături, întrucât majoritatea oamenilor din acele timpuri 
nu erau încă gata să le primească. 

Ca şi în cazul curentelor gnostice antice, şi în doctrina Bisericii sfintei 
Maria şi a sfântului loan mântuirea se obţine prin gnoză, prin cunoaşterea 
adevărului, datorat Sophiei şi Gnozei, prin care se ajunge la mântuirea 
sufletului din lumea materială”. 


4. Ecclesia Gnostica 


În anii de după descoperirea textelor de la Nag Hammadi în 1945, dar 
mai cu seamă după publicarea lor integrală până în 1977, au apărut o serie 
de alte mişcări gnostice, multe dintre ele reunite sub egida Ecclesia Gnos- 
tica. Aceasta a apărut inițial în Marea Britanie, purtând titlul de Biserica 
Catolică Gnostică Preniceeană, iar din anul 1959 s-a stabilit în SUA. Fon- 
datorul ei a fost „episcopul” Richard, duce de Palatin. După moartea aces- 
tuia în anul 1970, această „Biserică” şi-a schimbat numele, devenind 
Ecclesia Gnostica!:. 

Fidelă teoriilor gnostice antice, această Ecclesia Gnostica susține că 
Universul nu a fost creat de Dumnezeul suprem, ci de o serie de ființe spi- 
rituale inferioare. Scopul acestor ființe inferioare este de a-l separa pe om 
de unitatea spirituală supremă, care este Dumnezeu. Însă în fiecare om — 
compus din trup material, operă a ființelor inferioare, şi suflet — s-a păstrat 
o scânteie, care nu a fost abandonată de unitatea spirituală, ci, prin cu- 
noaştere, aceasta tinde să se elibereze. Un rol important în trezirea acestei 
scântei îi aparține unei emanaţii numite Sophia (Înţelepciunea), implicată 
în crearea lumii şi rămânând de atunci ghidul copiilor ei. Încă de la început, 


15 Cf. http://churehsmsj.org/index.php/history [accesat la 21.02.2014]. 

16 Cf. http://en.wikipedia.org/wiki/Gnosticism_in_modern_times [21.02.2014]. 
17 Cf. http://churehsmsj.org/index.php/doctrine [21.02.2014]. 

18 Cf. http://gnosis.org/ecclesia/ecclesia.htm [accesat 21.02.2014]. 

în lume au fost trimişi mesageri ai luminii, cu scopul de a trezi gnoza în 
sufletele oamenilor. Cel mai mare dintre aceşti mesageri a fost Logosul lui 
Dumnezeu, care s-a manifestat în Isus Cristos, care a exercitat o dublă 
misiune: aceea de Învățător al gnozei, dar şi de Hierofant, adică cel ce des- 
coperă misterele. Aceste mistere, cunoscute şi sub numele de sacramente, 
au fost încredințate apostolilor şi succesorilor săi. Mântuirea, considerată 
de adepţii acestei mişcări gnostice contemporane o eliberare de materie, 
constă în practicarea spirituală a acestor sacramente, precum şi într-un 
efort neîncetat în vederea obținerii gnozei. Doar astfel omul îşi realizează 
cunoaşterea de sine şi poate reveni la unitatea spirituală”. 


5. Martorii lui lehova 


Analizarea concepţiilor cristologice caracteristice mişcării Martorilor 
lui Iehova ne-a determinat să o includem în mişcările contemporane cu 
caracter gnostic, chiar dacă în ceea ce ține de soteriologie există puţine 
asemănări cu curentele gnostice antice. 

Iniţiatorul şi primul preşedinte al Martorilor lui Iehova a fost americanul 
Charles Taze Russell (1852-1916). Neavând nicio pregătire biblică, spre 
anii 1869-1870 a înființat un grup de Studenţi biblici, profund influențați 
de ideea sfârşitului iminent al lumii, profetizat succesiv pentru anii 1914, 
1925, 1975, dar de fiecare dată dezminţit de fapte. În anul 1879 a fost fon- 
dată revista Turnul de veghe, iar numele de Martorii lui Iehova a fost folosit 
din anul 1931, în perioada celui de-al doilea preşedinte, Joseph Franklin 
Rutherford (1916-1942), acelaşi care a abolit sărbătorirea naşterii Domnu- 
lui şi folosirea simbolului crucii. Cel de-al treilea lider al mişcării a fost 
Nathan Homer Knorr (1942-1977), cel care le-a interzis iehoviştilor transfu- 
ziile de sânge. Din 1977 până în 1992 martorii lui Iehova l-au avut ca prege- 
dinte pe Frederick W. Franz, căruia i-a urmat Milton Henschel (1992-2000), 
iar din 2000 până în prezent mişcarea este condusă de Don A. Adams”. 


5.1. Isus Cristos în concepția Martorilor lui lehova 


Pentru a analiza concepția cristologică a Martorilor lui Iehova, conside- 
răm necesară o scurtă privire asupra teologiei lor trinitare. Dacă pentru 
creştini Dumnezeu este unul şi întreit — Tatăl, Fiul şi Duhul Sfânt —, Marto- 
rii lui Iehova, ataşaţi ideii lor despre un Dumnezeu care are un trup şi se află 
într-un loc determinat, nu pot accepta noțiunea de Treime şi o consideră o 


19 Cf. http://gnosis.org/ecclesia/ecclesia.htm [accesat 21.04.2014]. 
2 Cf. Battista Canti, Testimoni di Geova a confronto, EDB, Bologna 1997, 3-4; http:// 
en.wikipedia.org/ wiki/Jehovah%2'7s_Witnesses. 

invenţie a diavolului. Pentru ei, Duhul Sfânt nu este o persoană, ci un lucru, 
„puterea” prin care Dumnezeu lucrează”. 

Ca şi în cazul multor mişcări gnostice antice, şi pentru Martorii lui lehova, 
Isus Cristos nu este altceva decât o creatură. El a fost creat de Dumnezeu 
şi îi este supus. Textele neotestamentare în care Isus este numit „Fiul lui 
Dumnezeu” şi „unul născut al Tatălui” sunt interpretate în sensul că Isus 
a fost prima şi principala creatură a lui Dumnezeu”. 

Iehoviştii, care au o concepție despre Dumnezeu ce tinde spre materia- 
lism şi îi atribuie un „trup”, exclud că Dumnezeu ar fi putut naşte, întru- 
cât, pentru a o face, ar fi avut nevoie de o persoană de sex feminin, ceea ce, 
evident, lipsea”. Ei susțin că Isus nu este Dumnezeu adevărat, chiar dacă 
poartă titlul de „Fiul lui Dumnezeu”; Isus este un dumnezeu”. 

Prima creatură a Tatălui, Isus Cristos, are trei nume diferite: este numit 
„Cuvântul lui Dumnezeu” pentru a indica funcţia sa de purtător de cuvânt 
al Tatălui; în ceruri este arhanghelul Mihail; şi doar în momentul în care 
vine pe pământ el devine „Isus Cristos”. Ceea ce pentru creştini se numeşte 
„întrupare”, pentru Martorii lui Iehova reprezintă o simplă transferare a 
forţei vitale de la arhanghelul Mihail în sânul sfintei Fecioare. Mihail-Isus 
avea deja înainte de venirea sa pe pământ un „trup spiritual” şi se afla într-un 
loc determinat. Venind în lume, el a trebuit să-şi părăsească tronul ceresc 
şi să şi-l recucerească printr-o supunere necondiționată față de Iehova- 
Dumnezeu”. Când Isus devine Cristos? Ca şi pentru o serie de erezii gnos- 
tice antice, Isus devine Cristos în momentul botezului său în Iordan, atunci 
„când spiritul lui Dumnezeu, sau forța sa activă, a fost revărsat peste el”%. 

Pentru a-şi susține teoriile cristologice, Martorii lui Iehova, asemenea 
lui Valentin, au denaturat şi schimbat profund textul şi, prin urmare, şi 
înțelesul multor pasaje evanghelice şi epistolare. Vom arăta în tabelul de 
mai jos o parte dintre aceste texte”: 


21 Cf. Massimo ÎNTROVIGNE, I Testimoni di Geova. Le origini, la storia, la dottrina, Elle- 
dici, Leumann (Torino) 1988, 25; Angelo SAPoRITI, Cristiani e nuovi movimenti religiosi, 16. 

22 Cf. Massimo INTROVIGNE, I Testimoni di Geova. Le origini, la storia, la dottrina, 25. 

23 Cf. Massimo INTROVIGNE, I Testimoni di Geova. Le origini, la storia, la dottrina, 25-26. 

24 Cf. Battista Cantr, Testimoni di Geova a confronto, 17-18. 

25 Cf. Massimo INTROVIGNE, I Testimoni di Geova. Le origini, la storia, la dottrina, 26. 

2 Cf. What Does the Bible Realy Teach ?, Watch Tower Bible ans Tract Society of Pennsyl- 
vania, New York 2005; trad. rom., Ce ne învaţă în realitate Biblia?, Druck und Verlag, 
Berlin 2013, 40. 

21 Cf. Battista Cantr, Testimoni di Geova a confronto, 1-8. 

Biblia catolică 


Biblia Martorilor lui Iehova 


In 1,1 


Cuvântul era Dumnezeu. 


Cuvântul era un dumnezeu. 


Pentru Martorii lui Iehova, Isus este Dumnezeu numai prin modul de 


a spune, şi nu în mod real, de aceea scriu „dumnezeu ” cu minusculă. 


In 8,58 


Isus le-a zis: „Adevăr, adevăr 
vă spun: mai înainte de a fi fost 
Abraham, eu sunt”. 


Isus le-a zis: „Adevăr, adevăr 
vă spun: mai înainte de a fi fost 
Abraham, eu eram”. 


Martorii lui Iehova schimbă preze 


ntul „sunt” din originalul grec cu 


trecutul „eram ” pentru a nega eternitatea lui Isus. 


In 7,29 


Eu îl cunosc pentru că vin de la el 


Eu îl cunosc pentru că sunt un 


şi el m-a trimis. 


reprezentant al său. 


Martorii lui Iehova, pentru a arăta că Isus nu este Dumnezeu, îl indi- 
că drept un reprezentant al lui Dumnezeu. 


Col 1,16 


Prin el au fost create toate. 


Prin el au fost create toate cele- 
lalte. 


Martorii lui Iehova adaugă „celelalte” pentru a arăta că şi Isus este 


o creatură. 


Evr 1,8 


Dar cu privire la Fiul: „Tronul 
tău, Dumnezeule, este în vecii 
vecilor”. 


Dar cu privire la Fiul: „Dumne- 
zeu este tronul tău în vecii veci- 
lor”. 


Pentru a nega divinitatea lui Cristos, Martorii lui Iehova susțin că 


Dumnezeu este tronul Fiului, fraza fiind lipsită astfel de sens. 


5.2. Soteriologia iehovistă 


Asemănarea dintre concepțiile Martorilor lui Iehova şi gnosticism se 
observă mai ales în ceea ce ține de predestinarea unui număr limitat de 
oameni — doar 144.000 — la mântuire. Ca şi în cazul valentinienilor, doar 
adepții mişcării se vor mântui şi vor moşteni împărăţia lui Dumnezeu, 
care, ca şi în cazul lui Cerint, are un caracter pământesc. 


